NUOTYKIŲVASAROS STOVYKLA VAIKAMS

**Stovyklos (pamainos) trukmė:** 7dienos

**Stovyklautojų amžius:** 7-12 m.

**Stovyklos kaina:** 200eur

**Stovyklos pamainos:**

* 2020 07 19 – 2020 07 25
* 2020 07 26 – 2020 08 01
* 2020 08 02 – 2020 08 08
* 2020 08 09 – 2020 08 15

**DIENOTVARKĖ**

08:15 – 08:30 Keliamės, vėliavos kėlimas

08:30 – 09:00 Mankšta

09:00 – 10:00 *Pusryčiai*

10:00 – 12:00 Edukacinė, kūrybinė, sportinė, nuotykinė veikla

12:00 – 13:00 Laisvas laikas [poilsiui ir draugystei]

13:00 – 14:00 *Pietūs*

14:00 – 16:00 Komandinis darbas, užsiėmimaiir rungtys, anglų k. pamokėlė

16:00 – 17:00 *Pavakariai*

17:00 – 19:00 Žaidimai ir laisvas laikas[poilsiui ir draugystei]

19:00 – 20:00 *Vakarienė*

20:00 – 23:00 Nuotykių vakarai, žaidimai, šokiai

23:00 – 08:30 Miego metas

**STOVYKLOS PROGRAMA 2020**

**1 diena#PAŽINTIS (Sekmadienis)**

Atvykimas į stovyklą. Įsikūrimas nameliuose. Susipažinimas grupėse. Stovyklos taisyklių pristatymas. Aktyvūs ir įtraukiantys sportiniai žaidimai lauke. Ruošimasis grupėse vakaro programai.Vakaro programa – grupių prisistatymai, susipažinimo vakarėlis, šokių maratonas.

**2 diena #VAIZDUOTĖ (Pirmadienis)**

Sąmonės mankšta – vaizduotę atnaujinantys ir išlaisvinantys pratimai. Vėliavos piešimas. Kūrybinės dirbtuvės (mandalos, piešiniai, rankdarbiai iš miško gėrybių, dekoravimas ir t.t.). Darbų paroda. Stovyklos dainos ir šokio kūryba.

**3 diena #PROTAS ( Antradienis)**

Neurobika [proto mankšta] – mąstymą aktyvinančios veiklos. Pojūčių [regos, klausos, uoslės, lytėjimo ir skonio] lavinimo žaidimai grupėse. Strateginiai lauko ir stalo žaidimai. Protų kovos tarp grupių. Vakaro tema - pasaka. Persirengimas karnavaliniais rūbais ir pasakos vaidinimas.

**4 diena #VANDUO (Trečiadienis)**

12km žygis į Kurtuvėnų regioninį parką, žirgyną. Pietūs gamtoje, jodinėjimas žirgais. Vandens mūšis. Maudynės Geluvos ežere. Smėlio tinklinio, futbolo, lėkščiasvydžio treniruotės ir varžybos. Pirtis ir baseinas.

**5 diena #IŠTVERMĖ (Ketvirtadienis)**

Išgyvenimo gamtoje ekstremaliomis sąlygomis mokymai, PMP (pirmosios medicinos pagalbos) mokymai, perkėlos (naudojant alpinistinę įrangą), orientacinis (lobio paieška), taktinė maskuotė, karinis kliūčių ruožas.

**6 diena #KARYS (Penktadienis)**

Taktinis šaudymas-turnyras (Airsoft‘as), karinė fotosesija, žygis miškingoje vietovėje, šalašų statymas, ir nuotykių aptarimas prie bendro komandinio laužo. Zefyrai ir bulvės keptos lauže.

**7 diena #ATSISVEIKINIMAS ( Šeštadienis)**

Stovyklos nominacijos ir apdovanojimai. Palinkėjimų medis. Atsisveikinimas su stovyklautojais.

**\***Atsižvelgiant į oro sąlygas programa gali kisti, tačiau pažadame, kad vaikams tai netrukdys

**STOVYKLOS FILOSOFIJA**

Asmeninio tobulėjimo ir nuotykių vasaros stovyklos vaikams ir jaunimui programa ir veiklos parengtos, siekiant ypatingą dėmesį skirti vaikų ir jaunimo kūrybiškumo, strateginio mąstymo, empatijos formavimui bei asmens vidinio „Aš“ augimui, vertybinių orientacijų bei pilietinių įsipareigojimų skatinimui ir įtvirtinimui, fizinio kūno lavinimui per sportines ir stresą mažinančias, atpalaiduojančias veiklas. Viena iš stovyklos misijų – ugdyti vaikų ir jaunimo gebėjimą atpažinti ir valdyti savo ir suprasti kitų emocijas, sutelkti dėmesį į svarbius, esminius dalykus konkrečiose situacijose, pasitikėti savimi, išdrįsti veikti ir keistis, pozityviai, kūrybingai ir kritiškai mąstyti, reflektuoti savo patirtį.

**STOVYKLOS VADOVAI**

Aktyvūs, jauni, pozityvūs bei atsakingi asmenys – socialinio, sportinio, kultūrinio ir meninio gyvenimo atstovai, turintys vaikų ir jaunimo stovyklų vykdymo patirties, bei dirbantys vaikų ir jaunimo tobulėjimo kryptyje, siekiantys būti puikiu pavyzdžiu augančiai asmenybei. Vadovai turi edukologijos, socialinės pedagogikos, socialinio darbo,menų srities išsilavinimus.

**VIETA**

Alksnyniškės k., Bubių sen., Šiaulių raj. [buvusi „Atžalyno“ stovykla]. Kelyje Šiauliai-Kelmė, pravažiavus A12 magistralinio kelio 73 km žymėjimo ženklą, sukti kairėn ir važiuoti iki stovyklos apie 1,4 km.

**APGYVENDINIMAS**

Keturviečiai kambariai. Tualetai ir dušai.Stovyklavietės teritorijoje yra krepšinio, tinklinio, futbolo ir teniso aikštelės, amfiteatras. Stovyklos materialinė bazė pastoviai atnaujinama ir prižiūrima.

**MAITINIMAS**

4 kartus per dieną. Maistas gaminamas stovyklos virtuvėje, patiekiamas šviežias ir skanus. Valgiaraštis suderintas ir patvirtintas specialistų.

**Į STOVYKLOS KAINĄ ĮSKAIČIUOTA:**

- apgyvendinimas kambariuose;

- maitinimas;

- poilsio ir pramogų programa.

**PASTABOS:**

- Stovyklautojams būtina turėti medicininę pažymą.

- Rekomenduojama pasiimti patogią avalynę, **kepuraitę** ar skarelę, akinius nuo saulės, **kremą nuo saulės, purškalą nuo uodų ir erkių**, higienos reikmenis, tualetinio popieriaus, maudymosi kostiumėlį, užvalkalus (pagalvei ir antklodei), paklodę, 2 rankšluosčius, guminę avalynę, **apsiaustą - lietpaltį** (jei bus lietinga vasara).

- Priklausomai nuo oro sąlygų, stovyklautojų veiklos gali kisti. Už pasikeitusias veiklas atsakingi vadovai.

- **Stovyklos pamainos pradžia – sekmadienį nuo 11 iki 12 val. [atvykimas], pabaiga – šeštadienio nuo 11 iki 12 val. [išvykimas]**